 hvor bør du placere dine radiatorer?
det er bestemt ikke ligegyldigt, hvor dine radiatorer står i hjemmet. det kan nemlig have stor betydning for, hvor effektivt og ensartet de opvarmer et rum. videnscentret bolius anbefaler, at man altid stiller radiatorer under vinduer. ved et vindue er der nemlig altid lidt kuldenedfald, fordi kold luft falder ned. varm luft stiger modsat opad. derfor vil den varme luft fra radiatoren under vinduet sikre, at den kolde luft fra vinduet bliver presset op mod loftet. dermed opnår du en cirkulation af luften i rummet. og det er vejen til en ensartet opvarmning.